ang mga manglulupig ay nanghahawak sa kanila at sa pagkakilala ng kanilang maitutulong ay kinakalong silat pinayayaman, at ang ilan ay hindi lamang umalinsunod sa kanilang maibig kundi naging tagaganap lamang nila. ang mga saserdoteng ehipsiyo ay umalinsunod ng boong loob sa mga utos ni gaumata sapagkat akoy kanilang kinatatakutan at upang huwag kong ihayag sa bayan ang kanilang mga pang uulol. upang masunod ang kanilang hangad ay ginawang paraan ang mga udyok ng puso ng isang batang saserdote sa abidos na inaaring banal!. isang kahambalhambal na katahimikan ang sumunod sa mga salitang ito. ang ulong yaon ay nagsasalaysay ng ukol sa mga pailalim na paraan at mga pagdaraya ng mga pari at kahit ibang kapanahunan at ibang pananampalataya ang tinutukoy ay nakapagpaparamdam din sa mga prayleng kaharap doon sanhi marahil na makikitang ang kinauuwian ay kahawig ng kasalukuyang kalagayan.